OpenLLM-France/wikimedia huggingface dataset:
# Martin Witz

Martin Witz (Zúric, 1956) és un director de cinema i guionista suís de llargmetratges i documentals per a cinema i televisió.

## Vida

Després d'estudiar germanística, Literatura Popular Europea i Estudis Públics, va cofundar el Videoladen Zürich i hi va treballar fins al 1982. Des de llavors, Martin Witz ha treballat com a cineasta autònom, principalment a Suïssa i Alemanya. També treballa com a editor de cinema i dramaturg per a documentals en els camps de la història, la política i l'art.

## Filmografia

* 2020: Zürcher Tagebuch – narració (Director: Stefan Haupt)
* 2019: Rote Kapelle – narració – (Director: Carl-Ludwig Rettinger)
* 2018: Gateways to New York – Othmar H. Ammann and His Bridges. – Director, guió –
* 2017: A Long Way Home – muntatge – (Director: Luc Schaedler)
* 2015: Als die Sonne vom Himmel fiel – muntatge – 90 min. (Director: Aya Domenig)
* 2013: Die Gentlemen baten zur Kasse – guió, co-Director – 160 min. (Director: Carl-Ludwig Rettinger)
* 2013: Vergiss mein nicht – narració – 90 min. (Director: David Sieveking)
* 2011: The Substance – Albert Hofmanns LSD Director, guió.
* 2010: Hugo Koblet – Pédaleur de Charme – guió – DokuFiction 90 min. (Director: Daniel von Aarburg)
* 2009: David wants to fly – narrador – (Director: David Sieveking)
* 2008: Letter to Anna – narrador – 85 min. (Director: Eric Bergkraut)
* 2007: Dutti der Riese – Director, guió – 90 min.
* 2006: Angry Monk – Eine Reise durch Tibet – muntatge – 90 min. (Director: Luc Schaedler)
* 2006: Ein Lied für Argyris – Narrador – 100 min. (Director: Stefan Haupt)
* 2005: Indische Regen-Ernte – Director, muntatge – 50 min.
* 2004: Der letzte Navigator – muntatge, narrador – 50 min. (Director: Ueli Meier)
* 2004: Samba für Singles – narrador – (Director: Rettinger/Richarz)
* 2002: Malaria – Director, muntatge – 50 min.
* 2002: Elisabeth Kübler-Ross – narrador, – 100 min. (Director: Stefan Haupt)
* 2002: Von Werra – guió – 95 min. (Director: Werner Schweizer)
* 1992: Die Reisen des Santiago Calatrava – Música – (Director: Christoph Schaub)
* 1997: Marthas Garten – guió – (Director: Peter Liechti)
* 1997: Noel Field (Director: Werner Swiss Schweizer)
* 1993: Ludwig 1881 – guió – (Director: F.&D. Dubini)
* 1992: Am Ende der Nacht – guió – (Director: Christoph Schaub)
* 1991: Immer und Ewig, premi al millor guió al XXIV Festival Internacional de Cinema Fantàstic de Sitges
* 1989: Dreissig Jahre – guió – (Director: Christoph Schaub)
* 1988: Filou – guió – (Director: Samir)
* 1987: Wendel – guió – (Director: Christoph Schaub)

## Referències

* ↑ Martin Witz a Filmportal.de
* ↑ Trip in eine andere Welt. In: Tages-Anzeiger vom 10. November 2011
* ↑ Sitges repite un premio de Cannes, La Vanguardia, 13 d'octubre de 1991

## Enllaços externs

* web oficial
# Celestino Sánchez González

Celestino Sánchez González (Becedillas, Castella i Lleó, 1935 - Cerdanyola del Vallès, Catalunya, 21 de maig de 2011) va ser el primer alcalde de Cerdanyola del Vallès després de la recuperació de la democràcia.

## Biografia

Va néixer al municipi castellà de Becedillas (Àvila) l'any 1935. El 1952 es va establir a Cerdanyola del Vallès.
A les eleccions municipals de 1979 es va presentar com a candidat a l'alcaldia de Cerdanyola pel PSC i va aconseguir fer-se amb el càrrec. Va revalidar l'alcaldia a les successives eleccions fins que al setembre de 1997 va deicar el càrrec a la també membre del PSC Cristina Real Masdeu, tot i que va seguir com a regidor al consistori fins 1999. Durant el seu mandat es van edificar ambulatoris, zones esportives, el Museu de Ca n'Ortadó, el Parc Tecnològic del Vallès i l'Ateneu.

## Referències

* ↑ Vallès, EFE / Cerdanyola del «Muere Celestino Sánchez, el primer alcalde democrático de Cerdanyola». El Periódico, 21-05-2011.
* ↑ «Falleció Celestino Sánchez, alcalde de Cerdañola del Vallés entre 1979 y 1997». La Voz de Barcelona, 21-05-2011. [Consulta: 25 octubre 2016].
* ↑ «Muere Celestino Sánchez, el primer alcalde democrático de Cerdanyola» (en castellà). El Mundo, 21-05-2011. [Consulta: 25 octubre 2016].
# Chotyně

Chotyně (Ketten en alemany) és un municipi de la regió de Liberec (República Txeca). El nucli de Grabštejn (Grafenstein) pertany al municipi de Chotyně. És destacat el Castell de Grabštejn.

## Enllaços externs

* Història en txec Arxivat 2008-02-10 a Wayback Machine.
* Fotos històriques de Chotyně (Ketten)
# Ashland (Nou Hampshire)

Ashland és una població dels Estats Units a l'estat de Nou Hampshire. Segons el cens del 2000 tenia 1.955 habitants.

## Demografia

Segons el cens del 2000, Ashland tenia 1.955 habitants, 853 habitatges, i 515 famílies. La densitat de població era de 67,1 habitants per km².
Dels 853 habitatges en un 28,8% hi vivien nens de menys de 18 anys, en un 44,4% hi vivien parelles casades, en un 11,6% dones solteres, i en un 39,6% no eren unitats familiars. En el 31,1% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,4% tenia menys de 18 anys, un 10,2% entre 18 i 24, un 30% entre 25 i 44, un 22,7% de 45 a 60 i un 13,6% 65 anys o més.
L'edat mediana era de 37 anys. Per cada 100 dones de 18 o més anys hi havia 89,5 homes.
La renda mediana per habitatge era de 33.345$ i la renda mediana per família de 38.487$. Els homes tenien una renda mediana de 29.630$ mentre que les dones 23.242$. La renda per capita de la població era de 17.450$. Entorn del 7,5% de les famílies i el 10,2% de la població estaven per davall del llindar de pobresa.

## Fills il·lustres

* George Hoyt Whipple (1878 - 1976) metge, Premi Nobel de Medicina o Fisiologia de l'any 1934.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010.
# Jarosław Kaczyński

Jarosław Aleksander Kaczyński (Varsòvia, 18 de juny de 1949) és un jurista i polític conservador polonès. Era bessó idèntic de Lech Kaczyński, que era el president de Polònia quan ell era primer ministre, entre juliol de 2006 i novembre de 2007. Actualment dirigeix el partit Dret i Justícia, del que en fou cofundador el 2001, i és el cap de l'oposició des de les eleccions de 2007.

## Referències

* ↑ «Biografia i ciekawostki z życiorysu Jarosława Kaczyńskiego» (en (polonès)). [Consulta: 2 novembre 2016].
# Martin Wiberg

Martin Wiberg (Viby, 4 de setembre de 1826 - Estocolm, 29 de desembre de 1905) va ser un inventor suec que va crear la primera màquina compacta de la grandària d'una màquina de cosir que és capaç d'imprimir taules logarítmiques. Així doncs, se'l considera un dels pioners de la informàtica per aquesta invenció.

## Biografia

Martin Wiberg es va matricular a la Universitat de Lund, a Escània, el 1845, i es va doctorar en Filosofia el 1850. L'any 1876, les primeres taules impreses amb la seva màquina van ser publicades en anglès, francès i alemany, i van ser investigades a l'Acadèmia Francesa de les Ciències, que també va publicar un informe extens sobre ell el 1863. El dispositiu es va inspirar en una feina similar realitzada per Per Georg Scheutz, atès que tenia la mateixa capacitat encara que mecànicament era similar al motor de la màquina diferencial de Charles Babbage.
A dia d'avui, el dispositiu es conserva en el Museu de Ciència i Tecnologia de Suècia, a Estocolm. Tanmateix, Wiberg no va aconseguir vendre la seva màquina ni tampoc va vendre les taules de sortida a causa del seu mal aspecte. A part d'aquest invent, també va crear molts altres dispositius, com una desnatadora i un model primitiu de pulsorreactor, però cap d'aquests va obtenir èxit comercial.

## Galeria

* Martin Wiberg i el seu dispositiu diferencial
* El prototip conservat en elMuseu de Ciència i Tecnologia de Suècia

## Referències

* ↑ «Original Documents on the History of Calculators». [Consulta: 6 desembre 2023].
* ↑ Campbell-Kelly, Martin (2 de octubre de 2003). The History of Mathematical Tables: From Sumer to Spreadsheets (en inglés). pp. 131–132: Oxford University Press. ISBN 9780198508410..
* ↑ Merzbach, Uta C.; Zoology, Smithsonian Contributions To; Ripley, S. Dillon; Merzbach, Uta C. First Printing Calculator. pp. 32-33..
* ↑ «Räknemaskin» (en suec). digitaltmuseum.se. [Consulta: 26 agost 2017].
* 1 2 Nordisk familjebok, Uggleupplagan, page 202
* ↑ Hallberg, Tord Jöran: IT-Gryning - Svensk datahistoria från 1840- till 1960-talet, page 17, ISBN 978-91-44-03501-7
* ↑ «History of Computers and Computing, Babbage, Next differential engines, Wiberg». history-computer.com. [Consulta: 26 agost 2017].

## Vegeu també

* Motor de diferència
* Per Georg Scheutz
* Xerris Babbage
# Catedral de Vasats

La catedral [de] Sant Joan Baptista de Vasats (en francès: cathédrale Saint-Jean-Baptiste de Bazas,) és una antiga catedral catòlica de França construïda entre els segles xiii i xiv en estil gòtic.
Està situat a la ciutat de Vasats, en el departament de Gironda, a la regió d'Aquitània.
Es tracta d'un edifici classificat com a monument històric per la llista de 1840 i classificat a la llista del Patrimoni de la Humanitat de la Unesco des de 1998 en l'àmbit dels Camins de Sant Jaume a França.

## Presentació

La catedral de Vasats va ser la seu de la diòcesi de Vasats fins a la Revolució Francesa. Després del Concordat de 1801 la diòcesi no va ser restaurada sinó dividida entre l'arxidiòcesi de Bordeus, la diòcesi d'Agen i la diòcesi d'Aire.
La catedral data gairebé tota dels segles xiii i xiv i es basa en el model de les grans catedrals gòtiques del nord de França. L'interior consta d'una nau llarga i sense transsepte i va ser reconstruïda entre 1583 i 1635 després que els hugonots l'haguessin danyat seriosament l'any 1561.

## Galeria d'imatges

* La catedral vista des del nord
* Capçalera, vista lateral
* Nau interior
* Detall de la volta
* Detall de l'altar
* Portada esquerra
* Portada central
* Portada dreta
* Timpà central, meitat esquerra
* Timpà central, meitat dreta
* Gàrgoles
* Gravat de Léo Drouyn (1844)
* Gravat de Léo Drouyn (1846)

## Referències

* ↑ Jacques Gardelles, Aquitaine gothique, Picard, París, 1992, p. 60-68, ISBN 2-7084-0421-0
* ↑ Classement de la cathédrale Saint-Jean-Baptiste de Bazas, a la base de dades Mérimée, del Ministeri de Cultura francès.
* ↑ Web oficial de la Unesco
* Quelques photographies de la cathédrale de Bazas ; La Cathédrale de Bazas pendant la Révolution, 1787-1793. Bordeaux: impr. Y. Cadoret, 1906, p. 36 [Consulta: 11 juny 2014]. Arxivat 2013-07-18 a Wayback Machine.
# Chott El Gharsa

Chott El Gharsa (àrab: شط الغرسة, xaṭṭ al-Ḡarsa, pronunciat localment xott al-Gharsa) és una extensió de terra erma o xot entre la frontera algeriana i la ciutat de Tozeur a Tunísia, governació de Tozeur, que antigament fou un llac salat, avui dia sec. El territori és estèril i deshabitat. La part nord-est està creuada per una carretera que va des de Tozeur als oasis de muntanya de Chebika, Tamerza i alguns altres. Actualment s'utilitza per viatges turístics en 4 x 4.
# Fátima Blázquez Lozano

María Fátima Blázquez Lozano (Salamanca, Castella i Lleó, 14 de maig de 1975) va ser una ciclista espanyola que va competir professionalment de 1999 a 2001.
Va participar en dues edicions dels Jocs Olímpics.

## Palmarès

* 1995
** 1a a la Volta a Navarra
* 2000
** Vencedora d'una etapa a l'Emakumeen Bira
* 2002
** Vencedora d'una etapa al Giro d'Itàlia
* 2003
** 1a a la Copa d'Espanya
* 2004
** 1a a la Copa d'Espanya

## Enllaços externs

* Palmarès a sitiodeciclismo.net
* Palmarès a museociclismo.it
# La Gònima

La Gònima és una masia situada en el terme municipal de Moià, a la comarca catalana del Moianès. Està situada a prop de l'extrem meridional del terme municipal, a llevant de la carretera C-59 a l'alçada del punt quilomètric 36,4. És a prop i al nord-oest de la Casa Nova del Prat. Forma part de l'Inventari del Patrimoni Arquitectònic de Catalunya.

## Descripció

És una gran masia amb façana encarada a migdia i coberta de teula a dues aigües. Portal original d'arc de mig punt tapat per un afegit modern constituït per una gran galeria de tres arcs. L'aspecte del conjunt és desastrós.
Dins el conjunt original (s.XVII-XVIII) apareixen molts afegits posteriors. Aquesta casa havia estat primerament la dels amos si bé ara ja fa quaranta anys que és abandonada. Els masovers viuen a una casa situada al costat, anomenada, per tant, la Gònima petita.

## Referències

* 1 2 3 «La Gònima». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Ashland (Nova Jersey)

Ashland és una concentració de població designada pel cens dels Estats Units a l'estat de Nova Jersey. Segons el cens del 2000 tenia 8.375 habitants.

## Demografia

Segons el cens del 2000, Ashland tenia 8.375 habitants, 3.115 habitatges, i 2.317 famílies. La densitat de població era de 1.107,4 habitants/km².
Dels 3.115 habitatges en un 31,5% hi vivien nens de menys de 18 anys, en un 62,7% hi vivien parelles casades, en un 8,7% dones solteres, i en un 25,6% no eren unitats familiars. En el 21,6% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,1.
Per edats la població es repartia de la següent manera: un 23,6% tenia menys de 18 anys, un 5,4% entre 18 i 24, un 28,3% entre 25 i 44, un 23,9% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 88,1 homes.
La renda mediana per habitatge era de 68.063 $ i la renda mediana per família de 75.232 $. Els homes tenien una renda mediana de 51.113 $ mentre que les dones 37.234 $. La renda per capita de la població era de 28.936 $. Aproximadament el 2,8% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010.
# Zaratita

La zaratita és un mineral de la classe dels carbonats. Rep el nom del dramaturg Antonio Gil de Zárate (El Escorial, Madrid, Espanya, 1 de desembre de 1793 - Madrdi, 27 de gener de 1861).

## Característiques

La zaratita és un carbonat de fórmula química Ni₃(CO₃)(OH)₄·4H₂O. Cristal·litza en el sistema isomètric i la seva duresa a l'escala de Mohs és 3,5.
Segons la classificació de Nickel-Strunz pertany a «05.DA: Carbonats amb anions addicionals, amb H₂O, amb cations de mida mitjana» juntament amb els següents minerals: dypingita, giorgiosita, hidromagnesita, widgiemoolthalita, artinita, indigirita, clorartinita, otwayita, kambaldaïta, cal·laghanita, claraïta, hidroscarbroïta, scarbroïta, caresita, quintinita, charmarita, stichtita-2H, brugnatellita, clormagaluminita, hidrotalcita-2H, piroaurita-2H, zaccagnaïta, comblainita, desautelsita, hidrotalcita, piroaurita, reevesita, stichtita i takovita.

## Formació i jaciments

Va ser descoberta a la mina Manolita, situada al municipi de Cedeira, a la província de la Corunya (Galícia, Espanya). Tot i tractar-se d'una espècie poc habitual ha estat descrita a tots els continents del planeta excepte a l'Antàrtida. Als territoris de parla catalana ha estat descrita a la mina Eugènia, situada a Bellmunt del Priorat (Priorat) i a la mina Solita de Peramea (Baix Pallars).

## Referències

* ↑ «Zaratite» (en anglès). Mindat. [Consulta: 1r gener 2024].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 1r gener 2024].
# Kjell Søbak

Kjell Søbak (Bodø, 21 de juny de 1957) és un biatleta noruec, ja retirat, que va competir durant les dècades de 1970 i 1980.
El 1980 va prendre part als Jocs Olímpics d'Hivern de Lake Placid, on va disputar dues proves del programa de biatló. Fou quart en la prova del relleu 4x7,5 km i cinquè en la dels 10 quilòmetres. Quatre anys més tard, als Jocs de Sarajevo, va guanyar la medalla de plata en el relleu 4x7,5 km. Formà equip amb Eirik Kvalfoss, Rolf Storsveen i Odd Lirhus. En la prova dels 10 quilòmetres fou quart.
En el seu palmarès també destaquen dues medalles al Campionat del món de biatló, de plata el 1982 i de bronze el 1983. A la Copa del Món de biatló aconseguí dues victòries individuals. A nivell nacional guanyà tres campionats noruecs de biatló.

## Referències

* 1 2 «Olympedia – Kjell Søbak». [Consulta: 18 gener 2023].
* 1 2 «Kjell Søbak». [Consulta: 18 gener 2023].
# Cerveruela

Cerveruela és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
# Ciclohexanona

La ciclohexanona és el compost orgànic amb la fórmula (CH₂)₅CO. És una molècula cíclica que consta de sis àtoms de carboni amb un grup funcional cetona. És un líquid incolor lleugerament soluble en aigua (5-10 g/100 mL), i miscible amb els solvents orgànics més comuns. Se'n produeixen milers de milions de quilos cada any, principalment com a precursor del niló.

## Producció

La ciclohexanona es produeix per oxidació del ciclohexà en l'aire, típicament usant cobalt com catalitzador:
    C₆H₁₂ + O₂ → (CH₂)₅CO + H₂O
Aquest procés també forma ciclohexanol, i aquesta mescla es diu "KA oil" és el principal ingredient per produir àcid adípic.

## Usos

La gran majoria de la ciclohexanona es consumeix en la producció de precursors del Nylon 6,6 i Nylon 6. La meitat es converteix en àcid adípic, un dels precursors del nylon 6,6. L'altra meitat de la producció de ciclohexanona es converteix en oxima.

## Seguretat

Com el ciclohexanol, la ciclohexanona no és carcinogènica i només és moderadament tòxica. És un irritant.

## Referències

* 1 2 Michael T. Musser "Cyclohexanol and Cyclohexanone" in Ullmann's Encyclopedia of Industrial Chemistry, Wiley-VCH, Weinheim, 2005.doi:10.1002/14356007.a08_217
# Fátima Gebauer Hernández

Fátima Gebauer Hernández és doctora en biologia molecular per la Universitat Autònoma de Madrid, divulgadora científica i investigadora especialitzada en els mecanismes de regulació de la traducció de l'ARNm i el càncer.
Després de doctorar-se, l'any 1990, Gebauer va realitzar postdoctorats als EUA i Alemanya i el 2000 va obtenir una plaça de científica a l'European Molecular Biology Laboratory (EMBL) de Heydelberg i, el 2002, una posició independent al Centre de Regulació Genòmica (CRG) de Barcelona, on és cap de grup, coordinadora del programa de postgrau, presidenta del grup de formació i membre del consell de directors de l'Escola de Doctorat de la UPF. Fátima Gebauer és, a més, membre de l'Organització Europea de Biologia Molecular (EMBO).
El grup que lidera la doctora Gebauer estudia la regulació de la traducció d’ARNm durant el desenvolupament embrionari i l'homeòstasi cel·lular, amb l'objectiu de comprendre els mecanismes moleculars del control translacional que exerceixen les proteïnes d’unió a l’ARN (RBP), les funcions més àmplies dels reguladors de la traducció en altres passos de l'expressió gènica i com les alteracions de la RBP contribueixen a la progressió del càncer. La finalitat d'aquestes investigacions és disposar de nous biomarcadors responsables de la propagació dels tumors i dissenyar nous tractaments per a les etapes més avançades del càncer.
L'any 2018, la investigació de Fátima Gebauer sobre la identificació de noves molècules per combatre la metàstasi, va ser un dels 75 projectes guanyadors dels premis d'investigació atorgats per La Fundació Bancària La Caixa.

## Vegeu també

* Elvan Böke
* Eulàlia Martí Puig
* Susana De la Luna
* Verena Ruprecht

## Referències

* 1 2 3 4 s.r.o, Via Aurea. «My Life in Science: Dr. Fatima Gebauer (CRG) and Dr. Juan Valcarcel (CRG)» (en anglès). [Consulta: 12 febrer 2021].
* 1 2 3 «Una vida dedicada a entender la vida» (en castellà). Canarias7, 18-02-2021.
* ↑ Internet, Unidad Editorial. «El envejecimiento celular visto por adolescentes» (en castellà). [Consulta: 18 febrer 2021].
* 1 2 «Find people in the EMBO Communities». [Consulta: 12 febrer 2021].
* ↑ BARCELONA, MICHELE CATANZARO /. «El sexe de les cèl·lules», 08-03-2015. [Consulta: 18 febrer 2021].
* ↑ «La 2ª edición del programa de doctorado 'PhD4MD' potencia las dos caras de la investigación - JANO.es - ELSEVIER». [Consulta: 18 febrer 2021].
* ↑ «Perfil dels investigadors beques Fundació la Caixa» (en anglès). [Consulta: 12 febrer 2021].
* ↑ «La Fundación Bancaria ”la Caixa” impulsa la investigación biomédica de excelencia en España y Portugal» (en espanyol europeu), 25-07-2018. Arxivat de l'original el 2021-01-18. [Consulta: 18 febrer 2021].
* ↑ «Fundació La Caixa dona 26 milions en ajudes a 75 projectes d'investigació». [Consulta: 18 febrer 2021].
* ↑ Entregan 26 millones en ayudas a 75 proyectos | El Día

## Enllaços externs

* «Fátima Gebauer : nature.com» (en anglès). [Consulta: 18 febrer 2021].
* Fàtima Gebauer | CRG
* Fàtima Gebauer | Google Scholar
* Fàtima Gebauer | Orcid
* Fàtima Gebauer | Academia Europaea
# Joosteïta

La joosteïta és un mineral de la classe dels fosfats, que pertany al grup de la wagnerita. Rep el seu nom en honor de Mrs. Charlotte Jooste (1920-2009), Karibib, Namíbia, pel seu suport a la investigació de les pegmatites a Namíbia Central.

## Característiques

La joosteïta és un fosfat de fórmula química Mn$^{2+}$(Mn$^{3+}$,Fe$^{3+}$)(PO₄)O. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema monoclínic. Es troba en forma de petits agregats irregulars de fins a 3 mil·límetres de longitud. La seva duresa a l'escala de Mohs és 4.
Segons la classificació de Nickel-Strunz, la joosteïta pertany a «08.BA: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ sobre 1:1» juntament amb els següents minerals: ambligonita, montebrasita, tavorita, triplita, zwieselita, sarkinita, triploidita, wagnerita, wolfeïta, stanĕkita, hidroxilwagnerita, arsenowagnerita, holtedahlita, satterlyita, althausita, adamita, eveïta, libethenita, olivenita, zincolibethenita, zincolivenita, auriacusita, paradamita, tarbuttita, barbosalita, hentschelita, latzulita, scorzalita, wilhelmkleinita, trol·leïta, namibita, fosfoel·lenbergerita, urusovita, theoparacelsita, turanita, stoiberita, fingerita, averievita, lipscombita, richel·lita i zinclipscombita.

## Formació i jaciments

Va ser descoberta a la pegmatita Helikon II, a Karibib, Erongo (Namíbia). També ha estat descrita a la pedrera DSS Piława Górna, al districte de Dzierżoniów (Baixa Silèsia, Polònia).

## Referències

* ↑ «Joosteite» (en anglès). Mindat. [Consulta: 24 setembre 2016].